കോഴിക്കോട് നിപ ബാധിച്ച പന്ത്രണ്ടുകാരന് മരിച്ചു Latest കോഴിക്കോട് നിപ ലക്ഷണങ്ങളുമായി ചികിത്സയിലായിരുന്ന പന്ത്രണ്ടുകാരന് മരിച്ചു. ഇന്ന് പുലര്ച്ചയോടെയാണ് മരണം സംഭവിച്ചത്. കോഴിക്കോട് സ്വകാര്യ ആശുപത്രിയിലായിരുന്നു മരണം. കോഴിക്കോട് മെഡിക്കല് കോളജില് ചികില്സയിലായിരുന്ന കുട്ടിയെ രണ്ട് ദിവസം മുമ്ബാണ് സ്വകാര്യ ആശുപത്രിയില് പ്രവേശിപ്പിച്ചത്. മസ്തിഷ്ക ജ്വരവും ഛര്ദിയും കാരണം ആശുപത്രിയില് പ്രവേശിപ്പിച്ച കുട്ടിയുടെ സാംപിള് പുനെയിലേക്ക് വിദഗ്ധ പരിശോധനക്ക് അയച്ചപ്പോഴാണ് രോഗബാധ അറിഞ്ഞതെന്നാണ് വിവരം. ആദ്യ സാമ്ബിള് പരിശോധനാ ഫലം പോസിറ്റീവായിരുന്നു. അന്തിമഫലം ആരോഗ്യവകുപ്പ് കാത്തിരിക്കുകയാണ്. നേരത്തെ ഈ കുട്ടിക്ക് കൊവിഡ് ബാധിച്ചിരുന്നു. പനി മാറാത്തതിനെതുടര്ന്നാണ് ആശുപത്രിയില് പ്രവേശിപ്പിച്ചത്. ആരോഗ്യമന്ത്രിയും ദില്ലിയില് നിന്നുളള വിദഗ്ധ സംഘവും കോഴിക്കോടെത്തും. English Summary : nipah twelve year old boy dies in kozhikode